ธอส.ผนึกรัฐ โละเอ็นพีเอ วางดาวน์0%
ธอส.ร่วมมือแบงก์รัฐ และหน่วยงานบริหารสินทรัพย์ของรัฐ เปิดขายทรัพย์เอ็นพีเอ ให้สิทธิผ่อนดาวน์สูงสุด 0% นาน 60 เดือน
4 ก.ค. 2561

ธอส.ร่วมมือแบงก์รัฐ และหน่วยงานบริหารสินทรัพย์ของรัฐ เปิดขายทรัพย์เอ็นพีเอ ให้สิทธิผ่อนดาวน์สูงสุด 0% นาน 60 เดือน
รายงานข่าวจากธนาคารอาคาร สงเคราะห์ (ธอส.) เปิดเผยว่า ธอส. จับมือกับสถาบันการเงินของรัฐและ หน่วยงานรัฐ จัดงาน "มหกรรมบ้าน มือสอง" รวมทรัพย์เอ็นพีเอคุณภาพกว่า 1 หมื่นรายการ ลดราคาสูงสุด 50% ในงานบ้าน ธอส. เอ็กซ์โป @ กรุงเทพฯ ประจำปี 2561 ระหว่างวันที่ 5-8 ก.ค.นี้ ณ ศูนย์การประชุมแห่งชาติสิริกิติ์
นอกจากนี้ ยังมีทรัพย์เอ็นพีเอของธนาคารกรุงไทย ธนาคารออมสิน ธนาคารพัฒนาวิสาหกิจขนาดกลางและขนาดย่อมแห่งประเทศไทย ธนาคารเพื่อการส่งออกและนำเข้าแห่งประเทศไทย ธนาคารอิสลามแห่งประเทศไทย และบรรษัทตลาดรองสินเชื่อที่อยู่อาศัย รวมถึงบริษัทบริหารสินทรัพย์ กรุงเทพพาณิชย์ และบริษัท บริหารสินทรัพย์สุขุมวิท (SAM) พร้อมใจกันจัดแคมเปญทรัพย์เอ็นพีเอเงื่อนไข สุดพิเศษเอาใจลูกค้า
สำหรับวันที่ 6 ก.ค. 2561 มีประมูลทรัพย์จากกรมบังคับคดี วันที่ 5 และ 8 ก.ค. 2561 มีประมูลทรัพย์ของ ธอส. วันละ 250 รายการ มอบส่วนลดสูงสุด 60% จากราคาปกติ สำหรับภูมิภาค ธอส.ได้คัดทรัพย์จาก 61 จังหวัด กว่า 3,600 รายการ ออกประมูล ณ ที่ทำการสาขาเท่านั้น ผู้ที่ชนะการประมูลทรัพย์เอ็นพีเอ ธอส.รับสิทธิผ่อนดาวน์ดอกเบี้ย 0% นานสูงสุด 60 เดือน
ภาพประกอบข่าว